หุ้นสหรัฐปิดผสมผสาน
หุ้นสหรัฐปิดในกรอบแคบตามข้อมูลน่าผิดหวังภาคแรงงาน ดาวโจนส์ ลดลง 28.15 จุด&nbsp;
7 ม.ค. 2554

หุ้นสหรัฐปิดในกรอบแคบตามข้อมูลน่าผิดหวังภาคแรงงาน ดาวโจนส์ ลดลง 28.15 จุด 
ตลาดหุ้นสหรัฐฯวานนี้(6ม.ค.) ปิดผสมผสาน โดยนักลงทุนชะลอการลงทุนจากข้อมูลอันน่าผิดหวังเล็กน้อยของภาคแรงงาน อันก่อความกังวลต่อตัวเลขคนว่างงานในเดือนธันวาคมซึ่งจะเปิดเผยในสัปดาห์หน้านี้       ดัชนีหุ้นดาวโจนส์ ลดลง 28.15 จุด (0.24 เปอร์เซ็นต์) ปิดที่ 11,694.74 จุด แนสแดค เพิ่มขึ้น 7.69 จุด (0.28 เปอร์เซ็นต์) ปิดที่ 2,709.89 จุด เอสแอนด์พี ลดลง 2.87 จุด (0.22 เปอร์เซ็นต์) ปิดที่ 1,273.69 จุด
ขณะที่ราคาน้ำมันดิ่งแรงแตะ 88 ดอลลาร์ จากค่าเงินสหรัฐฯแข็งค่าขึ้น  สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนกุมภาพันธ์ ลดลง 1.92 ดอลลาร์ ปิดที่ 88.36 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 98 เซนต์ ปิดที่ 94.52 ดอลลาร์ต่อบาร์เรล